Lav et referat af nedenstående tekst:

Tekst:
Et havørnepar har tilsyneladende slået sig ned i området ved Jølby Nor på Mors. Derfor har Morsø Kommune nu valgt at forbyde færdsel nær havørnens rede. Det oplyser kommunen i en høring, der er lagt på dens hjemmeside i begyndelsen af marts. Forbuddet gælder for en række jordstykker omkring ørnereden. Derfor vil skilte gøre opmærksomme på, at det er forbudt at færdes i et 45 ha stort område nær reden. - Havørne er sky fugle, der kræver, at deres redeområde er uforstyrret. Hvis ørnen forstyrres, mens den ruger, kan den finde på at opgive reden, og så går æggene tabt, skriver kommunen. Flere har henvendt sig Ifølge kommunen har man i efteråret fået flere henvendelser omkring ørnereden. Det er på den baggrund, at kommunen nu har valgt at indføre det "forstyringsfrie område". - Morsø Kommune er enige i, at der er behov for at sikre ro omkring havørnens rede i perioden, hvor ørnen er redeliggende indtil afkommet forlader reden, skriver kommunen. Adgangsforbuddet bygger på Fuglebeskyttelsesdirektivet, som kræver, at EU-landene sørger for at beskytte fugle. Havørne var op til midten af 1800-tallet udbredt i det meste af Danmark, men som yngefugl forsvandt ørnen i 1911. Ifølge Morsø Kommune er der ikke blevet registreret redebyggende havørne på Mors siden 1911. Adgangsforbuddet gælder frem til 1. september.

Referat:
Ørneparret skal have lov til at yngle i fred. Derfor har kommunen afspærret et område.